钦定古今图书集成/明伦汇编/氏族典/第066卷 > 《苏州府志》 > 朱据
## 钦定古今图书集成/明伦汇编/氏族典/第066卷 > 《苏州府志》 > 朱据

按《吴志朱据传》：“据字子范，吴郡吴人。黄武初，征拜五
官郎中，补侍御史，拜建义校尉，领兵屯湖熟。黄龙元
年，权迁都建业，征据尚公主，拜左将军，封云阳侯。谦
虚接士，轻财好施。赤乌九年，迁骠骑将军。遭二宫构
争，据拥护太子，遂左迁新都郡丞。未到，中书令孙弘
谮润，据因权寝疾，弘为诏书追赐死。”